ПРОТОКОЛ № 4
от заседанието на Комисия по правни въпроси 
на Висшия съдебен съвет, проведено на 27 януари 2014 г.

Днес, 27 януари 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА									
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна”  и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Становище от председателя на Районен съд гр. Елин Пелин относно проект за изменение на § 4 от ПЗР на ПАРОАВАС.
- Обръщение от съдебни служители, засегнати от новия ПАРОАВСАС – приет с решение на ВСС по протокол № 51/18.12.2013 г.
- Писмо от Министъра на правосъдието за определяне на участници в Съвещателен орган по проект „Укрепване на правния и институционалния капацитет на съдебната система в сферата на правосъдието за дела” по Тематичен фонд „Сигурност” на Българо-швейцарската програма за сътрудничество.
- Писмо от ОЗК „Застраховане” относно заявление по щета № 0502-100-0161-2013.
- Приложението на чл. 237, ал. 1 от ЗСВ, при участие в конкурс за повишаване в длъжност и преместване чрез събеседване.

Д Н Е В Е Н   Р Е Д:

1. ОТНОСНО: Регистър за образуваните и неприключили наказателни производства срещу магистрати, водени в Софийска градска прокуратура към 21.10.2013 г.

КОМИСИЯТА ПО ПРАВНИ ВЪПРОСИ
Р Е Ш И:

	1.1. ПРЕДЛАГА на Комисия „Професионална етика и превенция на корупцията”, Комисия по дисциплинарни производства и Комисия по предложенията и атестирането да се проведе съвместно заседание за формиране на проект на решение и предложение до Висшия съдебен съвет за създаване на форма за проследяване на наказателните производства срещу магистрати.

2. ОТНОСНО: Проект на Указания до конкурсните комисии за прилагане разпоредбата на чл. 39, ал. 3 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

С оглед проведените до момента събеседвания по обявените конкурси за повишаване в длъжност и за преместване на съдия, прокурор и следовател в органите на съдебната власт се установи, че конкурсните комисии имат различен подход при провеждане на събеседването по чл. 192 от ЗСВ, във връзка с чл. 39, ал. 3 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи /Правилата/. Поради това Комисията по правни въпроси препоръчва на конкурсните комисии да спазват следните указания:
1. Представените със заявлението актове по чл. 32, ал. 3, т.т. 2 и 3 от Правилата следва да се обсъждат по време на събеседването със съответния кандидат.
2. Да имат еднакъв подход и критерии при поставяне на въпросите, с цел установяване подготвеността на кандидата за длъжността, за която кандидатства.
3. Да формулират и задават еднакви по тежест въпроси към всеки кандидат.
Предварително подготвени практически въпроси на хартиен носител е недопустимо, съгласно Правилата.

•	Решението по т. 2 да се предостави на Комисия по предложенията и атестирането за становище и внасяне в заседание на Висшия съдебен съвет.

3. ОТНОСНО: Мониторингов анализ на медийните изяви на членовете на ВСС за периода 01 октомври – 31 декември 2013 г., изпратен от Комисия „Публична комуникация” за запознаване.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за запознаване Мониторинговия анализ на медийните изяви на членовете на ВСС за периода 01 октомври – 31 декември 2013 г.

	ДОПЪЛНИТЕЛНИ ТОЧКИ:

4. ОТНОСНО: Становище от председателя на Районен съд гр. Елин Пелин относно проект за изменение на § 4 от ПЗР на ПАРОАВАС.

КОМИСИЯТА ПО ПРАВНИ ВЪПРОСИ
Р Е Ш И:

4.1. Становището да се обсъди на съвместното заседание с Комисия „Съдебна администрация” на 29.01.2014 г.

5. ОТНОСНО: Обръщение от съдебни служители, засегнати от новия ПАРОАВСАС – приет с решение на ВСС по протокол № 51/18.12.2013 г.

КОМИСИЯТА ПО ПРАВНИ ВЪПРОСИ
Р Е Ш И:
5.1. Обръщението да се обсъди на съвместното заседание с Комисия „Съдебна администрация” на 29.01.2014 г.

6. ОТНОСНО: Писмо от Министъра на правосъдието за определяне на участници в Съвещателен орган по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност” на Българо-швейцарската програма за сътрудничество.

КОМИСИЯТА ПО ПРАВНИ ВЪПРОСИ
Р Е Ш И:

6.1. ОПРЕДЕЛЯ Светла Петкова – член на КПВ за участие в Съвещателния орган по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност” на Българо-швейцарската програма за сътрудничество.
6.2. Решението да се изпрати на Комисия „Международна дейност” за обобщаване на предложенията от комисиите. 

7. ОТНОСНО: Писмо от ОЗК „Застраховане” относно заявление по щета № 0502-100-0161-2013.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение писмото от ОЗК „Застраховане” относно заявление по щета № 0502-100-0161-2013.

8. ОТНОСНО: Приложението на чл. 237, ал. 1 от ЗСВ, при участие в конкурс за повишаване в длъжност и преместване чрез събеседване.

КОМИСИЯТА ПО ПРАВНИ ВЪПРОСИ
Р Е Ш И:

8.1. При прилагане критериите по чл. 237, ал. 1, т. 3 от ЗСВ следва да се взема предвид общия стаж в съответните органи на съдебната власт /съд или прокуратура/, съобразено със степенуване на длъжностите, съгласно решение на ВСС по протокол № 25/27.06.2013 г.
8.2. Утвърждава проект на писмо за юридически стаж на кандидатите в конкурса.
8.3. Решението да се изпрати на Комисия по предложенията и атестирането, по компетентност.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА      

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева